CELEX: C2004/179/35
Language: da
Date: 2004-07-10 00:00:00
Title: Sag T-182/04: Sag anlagt den 17. maj 2004 af Daniel Van der Spree mod Kommissionen for De Europæiske Fællesskaber

10.7.2004   
            
            
               DA
            
            
               Den Europæiske Unions Tidende
            
            
               C 179/18
            
         Sag anlagt den 17. maj 2004 af Daniel Van der Spree mod Kommissionen for De Europæiske Fællesskaber
   (Sag T-182/04)
   (2004/C 179/35)
   Processprog: fransk
   Ved De Europæiske Fællesskabers Ret i Første Instans er der den 17. maj 2004 anlagt sag mod Kommissionen for De Europæiske Fællesskaber af Daniel Van der Spree, Overijse (Belgien), ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af afgørelsen om endelig udfærdigelse af sagsøgerens bedømmelsesrapport for perioden 1.7.2001-31.12.2002.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for søgsmålet for det første gjort gældende, at der er sket tilsidesættelse af vedtægtens artikel 26 og 43 samt af de specifikke foranstaltninger, der finder anvendelse på overgangsbedømmelsesåret 2001-2002. Sagsøgeren har ligeledes gjort gældende, at begrundelsespligten er tilsidesat, at der ikke er sammenhæng mellem bemærkningerne og de tildelte points, samt at der er anlagt et åbenbart urigtigt skøn. Sagsøgeren har endvidere henvist til, at hans ret til kontradiktion er tilsidesat derved, at afgørelsen er baseret på en intern revisionsrapport, som sagsøgeren aldrig har haft kendskab til, og på påståede bedømmelseskriterier, som ifølge sagsøgeren ikke er meddelt ham.